The Incredibles
Izbavitelji je američka animirana akcijska komedija o superherojskoj obitelji Incredible. Fim je nagrađen Oscarom za najbolji animirani film i za najbolju montažu zvuka, a nominiran je u još dvije kategorije. Riječ je o jednom od filmova s najvećom zaradom u 2000ima.

Radnja 

Petnaest godina prije događaja opisanih u filmu, superheroji su uživali svoje zlatno doba, koje je naglo prekinuto bujicom tužbi oko štete ponekad prouzrokovane njihovom djelatnošću spašavanja svijeta. U zamjenu za imunitet pred zakonom, heroji su se morali odreći svojih super-identiteta i živjeti običnim životima. Danas Bob Parr, prije znan kao Gospodin Fantastični (Mr Incredible) živi tiho i mirno sa svojom obitelji (od kojih svi imaju nadljudske moći), osim što se katkad iskrada sa svojim prijateljem Luciusom Bestom (prije znanim pod imenom Frozone) i potajice se bori protiv zločinaca.

Stvari se mijenjaju kad anonimni dobročinitelj poziva Boba da se vrati u službu; on odmah prihvaća ponudu. No "dobročinitelj" je zapravo zločinac pod imenom Syndrome, koji od mladosti žudi za osvetom nad G. Fantastičnim.

Ekipa 

 Brad Bird, scenarist i redatelj
 Craig T. Nelson kao Mr. Izbavitelj
 Holly Hunter kao Elastika
 Samuel L. Jackson kao Frizer
 Jason Lee kao Sindrom

Sinkronizacija u hrvatskoj verziji 

 Siniša Popović kao Mr. Izbavitelj
 Bojana Gregorić kao Elastika
 Branko Đurić kao Frizer
 Rene Bitorajac kao Sindrom

Nagrade i nominacije 
Nagrade:
 Osvojena nagrada Saturn za najbolji animirani film.
 Osvojena nagrada Oscar za najbolji animirani film, najbolju montažu zvuka
Nominacije:
 Nagrada Saturn: najbolji scenarij 2004.

Izvori

Vanjske veze 

 
 
 
 
 
 
 
 

Američki filmovi
Animirani filmovi
Filmske komedije
Filmovi o superherojima
Authority control 2
Dobitnici Oscara za najbolji animirani film